CELEX: 32005R0708
Language: sk
Date: 2005-05-10 00:00:00
Title: Nariadenie Komisie (ES) č. 708/2005 z 10. mája 2005, ktorým sa menia a dopĺňajú náležitosti špecifikácie označenia pôvodu uvedeného v prílohe k nariadeniu (ES) č. 1107/96 (Azeites do Norte Alentejano) (CHOP)

11.5.2005   
               
               
                  SK
               
               
                  Úradný vestník Európskej únie
               
               
                  L 119/3
               
            NARIADENIE KOMISIE (ES) č. 708/2005
      z 10. mája 2005,
      ktorým sa menia a dopĺňajú náležitosti špecifikácie označenia pôvodu uvedeného v prílohe k nariadeniu (ES) č. 1107/96 (Azeites do Norte Alentejano) (CHOP)
      KOMISIA EURÓPSKYCH SPOLOČENSTIEV,
      so zreteľom na Zmluvu o založení Európskeho spoločenstva,
      so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 9 a článok 6 ods. 3 a 4 druhú zarážku,
      keďže:
      
                  (1)
               
               
                  Žiadosť Portugalska o zmenu a doplnenie náležitostí špecifikácie chráneného označenia pôvodu „Azeites do Norte Alentejano“, zaregistrovaného nariadením Komisie (ES) č. 1107/96 (2), bola v súlade s článkom 6 ods. 2 nariadenia (EHS) č. 2081/92 uverejnená v Úradnom vestníku Európskej únie
                      (3).
               
            
                  (2)
               
               
                  Komisii nebola oznámená žiadna námietka v zmysle článku 7 nariadenia (EHS) č. 2081/92, tieto zmeny musia byť zaregistrované a uverejnené v Úradnom vestníku Európskej únie,
               
            PRIJALA TOTO NARIADENIE:
      Článok 1
      Špecifikácia chráneného označenia pôvodu „Azeites do Norte Alentejano“ sa mení a dopĺňa v súlade s prílohou I k tomuto nariadeniu.
      Článok 2
      Konsolidovaný zoznam hlavných náležitostí špecifikácie je uvedený v prílohe II k tomuto nariadeniu.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 10. mája 2005
         
            
               Za Komisiu
            
            Mariann FISCHER BOEL
            
               členka Komisie
            
         
      
      
         (1)  Ú. v. ES L 208, 24.7.1992, s. 1. Nariadenie naposledy zmenené a doplnené nariadením (ES) č. 806/2003 (Ú. v. EÚ L 122, 16.5.2003, s. 1).
      
         (2)  Ú. v. ES L 148, 21.6.1996, s. 1. Nariadenie naposledy zmenené a doplnené nariadením (ES) č. 1345/2004 (Ú. v. EÚ L 249, 23.7.2004, s. 14).
      
         (3)  Ú. v. EÚ C 262, 31.10.2003, s. 17 („Azeites do Norte Alentejano“).
      
         PRÍLOHA I
         PORTUGALSKO
         „Azeites do Norte Alentejano“
         Prinášané zmeny a doplnenia:
         
                     —
                  
                  
                     kapitola špecifikácie:
                     
                                 
                              
                              
                                 Názov
                              
                           
                                 
                                    
                              
                              
                                 Opis
                              
                           
                                 
                                    
                              
                              
                                 Zemepisná oblasť
                              
                           
                                 
                              
                              
                                 Dôkaz o pôvode
                              
                           
                                 
                              
                              
                                 Spôsob výroby
                              
                           
                                 
                              
                              
                                 Prepojenie
                              
                           
                                 
                              
                              
                                 Označovanie etiketami
                              
                           
                                 
                              
                              
                                 Vnútroštátne požiadavky
                              
                           
               
                     —
                  
                  
                     Zmeny a doplnenia:
                     
                        Opis– Olivový olej zo severného Alentejo je mierne hustý olivový olej žltozelenej farby s ovocnou arómou, ktorý vyhovuje minimálnemu kritériu 6,5 pre extrapanenské olivové oleje a 6,0 pre panenské olivové oleje.
                     V rámci realizácie hĺbkových štúdií o charakteristikách tohto olivového oleja sa ukázalo ako nevyhnutné upraviť niektoré jeho parametre, konkrétne: delta K, triglyceridy LLL, OLLn, PLLn, OLL, POL, POO, OOO, PPO; mastné kyseliny C16:0, C16:1, C17:0, C17:1, C18:0, C18:1, C18:2 a C18:3; transmastné kyseliny, cholesterol, kampestanol a delta-7-stigmasterol.
                     Medzi povolené odrody sa pridávajú regionálne odrody Carrasquenha, Redondil a Azeiteira (alebo Azeitoneira).
                     
                        Zemepisná oblasť– Výrobná zemepisná oblasť sa rozširuje na územie obcí Alandroal, Nisa, Reguengos de Monsaraz, Évora (freguesias de Na Sr.a de Machede, S. Mansos, S. Vicente do Pigeiro, S. Miguel de Machede a S. Bento do Mato) a Mourão (freguesias de Luz et Mourão), keďže:
                     
                                 —
                              
                              
                                 na území obcí a freguesias sú zhodné pôdno-klimatické podmienky,
                              
                           
                                 —
                              
                              
                                 olivový olej, ktorý sa na tomto území vyrába, má rovnaké fyzikálne, chemické a organoleptické charakteristiky ako olej získaný z danej zemepisnej oblasti,
                              
                           
                                 —
                              
                              
                                 obyvatelia týchto obcí sú dedičmi rovnakých verných a pradávnych zvykov a zručností ako obyvatelia ostatných častí tejto oblasti.
                              
                           
               
      
         PRÍLOHA II
         NARIADENIE RADY (EHS) č. 2081/92
         „AZEITES DO NORTE ALENTEJANO“
         (č. ES: PO/0266/24.1.1994)
         CHOP (X) CHZO ( )
         Tento zoznam je informatívnym zhrnutím. Úplné informácie, najmä pre výrobcov produktov chránených predmetnými CHOP alebo CHZO, môžete získať prostredníctvom konzultácie úplnej verzie špecifikácie výrobku buď na národnej úrovni, alebo prostredníctvom útvarov Európskej komisie (1).
         
            
               1.
               
               Zodpovedný úrad v členskom štáte
            
         
         
                     
                        Názov
                     
                  
                  
                     :
                  
                  
                     Instituto de Desenvolvimento Rural e Hidráulica
                  
               
                     
                        Adresa
                     
                  
                  
                     :
                  
                  
                     Av. Afonso Costa, 3 — P-1949-002 Lisboa
                  
               
                     
                        Tel.
                     
                  
                  
                     :
                  
                  
                     (351-21) 844 22 00
                  
               
                     
                        Fax
                     
                  
                  
                     :
                  
                  
                     (351-21) 844 22 02
                  
               
                     
                        E-mail
                     
                  
                  
                     :
                  
                  
                     idrha@idrha.min-agricultura.pt
                  
               
            
               2.
               
               Žiadajúce združenie
            
         
         
                     2.1.
                  
                  
                     
                                 
                                    Názov
                                 
                              
                              
                                 :
                              
                              
                                 APAFNA — AGRUPAMENTOS DE PRODUTORES AGRÍCOLAS E FLORESTAIS DO NORTE ALENTEJANO
                              
                           
               
                     2.2.
                  
                  
                     
                                 
                                    Adresa
                                 
                              
                              
                                 :
                              
                              
                                 Parque de Leilões de Gado de Portalegre, Estrada Nacional 246, Apartado n.o 269 — P-7300-901 Portalegre
                              
                           
                                 
                                    Tel.
                                 
                              
                              
                                 :
                              
                              
                                 (351-245) 33 10 64
                              
                           
                                 
                                    Fax
                                 
                              
                              
                                 :
                              
                              
                                 (351-245) 20 75 21
                              
                           
                                 
                                    E-mail
                                 
                              
                              
                                 :
                              
                              
                                 aadp1@iol.pt
                              
                           
               
                     2.3.
                  
                  
                     
                                 
                                    Zloženie
                                 
                              
                              
                                 :
                              
                              
                                 výrobcovia/spracovatelia (X) iné ( )
                              
                           
               
            
               3.
               
               
                  Druh výrobku
               
             Trieda 1.5 – Oleje a tuky – olivový olej
         
            
               4.
               
               Opis špecifikácie
             (zhrnutie podmienok článku 4 ods. 2)
         4.1.   
               Názov:
             „Azeites do Norte Alentejano“
         4.2.   
               Opis:
             Označením „Azeite do Norte Alentejano“ pomenúvame olejnatú tekutinu mechanicky získanú z ovocia po odstránení zvyškovej vody z rastlín a tiež časti šupky, dužiny a jadra odrôd Galega, Carrasquenha, Redondil, Azeiteira alebo Azeitoneira, Blanqueta alebo Branquita a Cobrançosa druhu Olea europea sativa, pochádzajúce z ovocia dopestovaného v olivových hájoch v opísanej zemepisnej oblasti, ktoré sa tiež spracúva a skladuje v tejto oblasti.
         Olivový olej zo severného Alentejo je mierne hustý olivový olej žltozelenej farby s ovocnou arómou, ktorý vyhovuje minimálnemu kritériu 6,5 pre extrapanenské olivové oleje a 6,0 pre panenské olivové oleje.
         4.3.   
               Zemepisná oblasť:
             Oblasť obmedzená na územie obcí Alandroal, Borba, Estremoz, na freguesias Na Sr.a e Machede, S. Mansos, S. Vicente do Pigeiro, S. Miguel de Machede a S. Bento do Mato obce Évora, na freguesias Luz et Mourão obce Mourão, na územie obcí Redondo, Reguengos de Monsaraz a Vila Viçosa okresu Évora, na územie obcí Alter do Chão, Arronches, Avis, Campo Maior, Castelo de Vide, Crato, Elvas, Fronteira, Marvão, Monforte, Nisa, Portalegre a Sousel okresu Portalegre.
         4.4.   
               Dôkaz o pôvode:
             Pôvod je potvrdený zvykom, ktorý dodržiava regionálnu kuchársku tradíciu a zručnosti existujúce odnepamäti.
         Na výrobu týchto olivových olejov môžu spracovatelia používať výlučne olivy povolených odrôd pochádzajúce od registrovaných výrobcov.
         Pre každého prevádzkovateľa schváleného združením spravujúcim CHOP sa vedie aktualizovaný opisný register, ktorý obsahuje informácie o pôvode používaných olív, o skutočných podmienkach výroby/dodávok a o platných technologických podmienkach.
         Tento denný register musí obsahovať názov dodávateľa olív, dodané množstvo od každého výrobcu a vyrobené množstvo olivového oleja.
         Odrody musia zaregistrovať pestovatelia olív alebo ich zástupcovia (družstvá).
         Výrobcovia musia vlastniť a aktualizovať register, v ktorom je uvedené množstvo olív určených na výrobu olivového oleja s CHOP Norte Alentejano.
         4.5.   
               Spôsob výroby:
             Výrobok sa získava zmiešaním objemov získaných z uvedených odrôd v nasledujúcich pomeroch:
         Vzhľadom na špecifické podmienky, ktorými sa vyznačujú územia obcí Campo Maior a Elvas (osobitne vhodné na pestovanie olív určených na konzerváciu), sú vo výnimočných prípadoch povolené v malej oblasti zostávajúcich olivových hájov určených na olivový olej uvedené odrody v nasledujúcich pomeroch:
         V každom prípade je zakázaná odroda Picual. Ostatné tradičné odrody, ak sú povolené združením výrobcov spravujúcich CHOP, môžu sa použiť v maximálnom pomere 5 %.
         Ovocie sa musí oberať v stave ideálnej zrelosti. Na výrobu oleja nesúceho toto označenie pôvodu sa nesmú používať olivy zberané zo zeme, dopravovať sa musia v prepravkách, ktoré sa dajú ukladať na seba, s ohľadom na potrebu vetrania.
         Odrody musia zaregistrovať pestovatelia olív alebo ich zástupcovia a lisy môžu v rámci tejto výroby prijať výlučne olivy povolených odrôd od registrovaných výrobcov, dodržiavajúc bezchybné hygienické a sanitárne podmienky.
         Teplota hmoty v drvičke alebo v odkaľovači rovnako ako teplota zmesi voda/olej v centrifúge nemôže v žiadnom prípade presiahnuť 35 °C.
         Keďže olivový olej je výrobok, ktorý sa dá miešať, a pre zabránenie strate sledovateľnosti pri kontrole ho môžu baliť výlučne náležite schválení prevádzkovatelia v oblasti pôvodu, aby tak bola zaručená kvalita a autentickosť výrobku a spotrebiteľ nebol uvedený do omylu. Baliť sa môže iba do obalov vyrobených z nepriepustných, neaktívnych a neškodných materiálov, ktoré spĺňajú všetky hygienické a sanitárne normy.
         4.6.   
               Prepojenie:
             Pôvodom špecifických charakteristík týchto olivových olejov sú pôdno-klimatické podmienky tohto regiónu.
         4.7.   
               Kontrolný orgán
            
         
         
                     
                        Názov
                     
                  
                  
                     :
                  
                  
                     AADP — Associação de Agricultores do Distrito de Portalegre
                  
               
                     
                        Adresa
                     
                  
                  
                     :
                  
                  
                     Parque de Leilões de Gado de Portalegre, Estrada Nacional 246, Apartado n.o 269, P-7300-901, Portalegre
                  
               
                     
                        Tel.
                     
                  
                  
                     :
                  
                  
                     (351-245) 20 12 96/33 10 64
                  
               
                     
                        Fax
                     
                  
                  
                     :
                  
                  
                     (351-245) 20 75 21
                  
               
                     
                        E-mail
                     
                  
                  
                     :
                  
                  
                     aadp1@iol.pt
                  
               4.8.   
               Označovanie etiketami:
             Povinne musí byť uvedený údaj „AZEITES DO NORTE ALENTEJANO — Denominação de Origem Protegida“ a logotyp schválený združením spravujúcim CHOP pre olivové oleje zo severného Alentejo a logotyp Spoločenstva schválený pre CHOP.
         4.9.   
               Vnútroštátne požiadavky:
             –
         
            (1)  Európska komisia – Generálne riaditeľstvo pre poľnohospodárstvo – Unité politique de qualité des produits agricoles, B-1049 Brusel, Belgicko.